Ceri Sherlock

Cyfarwyddwr ffilm, teledu a theatr yw Ceri Sherlock (ganwyd Mawrth 1958). Bu’n gweithio’n helaeth fel cyfarwyddwr ym myd yr opera a’r theatr, gan weithio fel cyfarwyddwr cynorthwyol i Jonathan Miller ac yna gyda Peter Stein yn y Schaubuhne, Berlin. Bu’n cyfarwyddo cynyrchiadau operatig yn Nice, Dulyn, Vancouver, Halle, Brwsel, Wexford a Glasgow, a bu’n gweithio ym myd theatr gerddorol gyfoes hefyd. 

 Cefndir 
Cafodd ei addysgu yn Ysgol Dewi Sant, Coleg Llanymddyfri, Coleg y Brenin, Llundain a Prifysgol Califfornia, Los Angeles.  Gweithiodd fel cyfarwyddwr o dan hyfforddiant ac fel cyfarwyddwr gydag Opera Cenedlaethol Cymru.

Ym 1982, yn dilyn ymadawiad Wilbert Lloyd Roberts â Chwmni Theatr Cymru, a phenodiad Emily Davies fel yr arweinydd artistig newydd, cafodd Sherlock gyfle i'w chysgodi yn ei swydd. Bu'n is-gyfarwyddwr a chyfarwyddwr ar sawl cynhyrchiad rhwng 1982 a 1984.

Bu hefyd yn Gyfarwyddwr Artistig yr Actors Touring Company yn Llundain ac yn rhan o'r criw a sefydlodd y cwmni theatr Theatrig.

Cafodd ei benodi yn Olygydd Comisiynu gydag S4C cyn symud i'r BBC yn 2006. Arferai fod yn Athro Ymweliadol ym Mhrifysgol Morgannwg, ond ad-leolodd i Hong Cong yn 2010 lle cafodd ei benodi'n Athro a Phennaeth Cyfarwyddo Academi Gelfyddydau Creadigol Hong Kong.Culture Colony  

Fe briododd yn Beijing yn 2017 a dychwelodd i Ewrop yn 2018 ble mae'n parhau ar ei waith creadigol.

 Gyrfa 

 Theatr 

 Torri Gair (1982) cyd-gyfarwyddwr ag Emily Davies - Cwmni Theatr Cymru 
 Noa (1982/83) cyd-gyfarwyddwr ag Emily Davies - Cwmni Theatr Cymru 

 Tŷ Ar Y Tywod (1983) cyfarwyddwr - Cwmni Theatr Cymru 
 Guernica (1983) cyd-gyfarwyddwr ag Emily Davies - Cwmni Theatr Cymru 
 Siwan (1983) cyd-gyfarwyddwr ag Emily Davies - Cwmni Theatr Cymru 
 Tair Comedi Fer (1983) cyd-gyfarwyddwr ag Emily Davies - Cwmni Theatr Cymru 

 Tair Chwaer (1984) cyfieithiad o waith Anton Chekov; cyfarwyddwr - Cwmni Theatr Cymru 
 Matchplay (1984)
 The Triumph of Love (1989) 
 Mozart & Salieri (1991) fel dramodydd 
 Bacchai (1991) Dalier Sylw

 Teledu a ffilm 

 Dafydd (1993)
 Fallen Sons (1994)
 Heliwr (1995)
 Branwen (1995) y Ffilm Orau yn yr Ŵyl Ffilmiau Celtaidd.Screen, Gaeaf 1995
 Cameleon (1997)
 Atgof (1998)
 Yr Aduniad (1998)

 Cyfeiriadau 

Categori:Cyfarwyddwyr ffilm yr 20fed ganrif o Gymru
Categori:Cyfarwyddwyr teledu'r 20fed ganrif o Gymru
Categori:Cyfarwyddwyr theatr yr 20fed ganrif o Gymru